**ԱՐԱՐԱՏ ՀԱՄԱՅՆՔԻ ՂԵԿԱՎԱՐԻ ԲՅՈՒՋԵՏԱՅԻՆ ՈՒՂԵՐՁԸ**

|  |
| --- |
|  |

Համայնքի 2023թ․ բյուջեն մշակվել է Արարատ համայնքի 2022-2026թթ հնգամյա զարգացման ծրագրի նախագծի և 2023թ․ տարեկան աշխատանքային պլանի նախագծի հիման վրա, հաշվի են առնվել նաև համայնքում ընդգրկված վարչական բնակավայրերում առկա խնդիրները։

Համայնքի 2023թ. ծրագրային բյուջեի ձևաչափի ընտրությունը պայմանավորված է ծախսերի կատարման արդյունավետությամբ և վերջնական արդյունքների ստացմամբ:

Համայնքի բյուջեի կառուցվածքը տեղական ինքնակառավարման մարմինների կողմից իրականացվող լիազորությունների և դրանց համապատասխանության ապահովման անհարաժեշտությունից ելնելով բաժանվում է վարչական և ֆոնդային մասերի: Եկամտային կանխատեսումներն ու ծրագրավորումներն իրականցվում են յուրաքանչյուր մասի համար առանձին: Համայնքի բյուջեի պլանավորումն իրականացվել է համեմատական մեթոդով, որի ժամանակ հիմնվել ենք 2022թ․ ընթացքում փաստացի համայնքային բյուջե մուտքագրված եկամուտների հոսքի և առկա բազաների հիման վրա: Բյուջեն պլանավորված է բարելավելու համայնքի ֆինանսական վիճակը՝ ճշգրտելով անշարժ գույքի հարկի բազաները, նպաստելու համայնքի մեջ մտնող բնակավայրերի համաչափ և կայուն զարգացմանը, բարեկեցիկ, հարմարավետ և մատչելի միջավայրի ձևավորման շարունակականության ապահովմանը, համայնքային ոչ առևտրային կազմակերպությունների արդիականացմանը և զարգացմանը, բնակչության կենսական շահերի ապահովմանը, ինչպես նաև համայնքի գլխավոր հատակագծին համապատասխան քաղաքաշինական ծրագրերի իրականացմանը:

Ես դիմում եմ համայնքի ավագանուն, հանրությանը, համայնքային ենթակայության ոչ առևտրային կազմակերպություններին, համայնքի կոմունալ ծառայությանը և համայնքապետարանի աշխատակազմին, ամենօրյա ակտիվ աշխատանքի և հասարակական գործունեության միջոցով իրականացնել 2023 թվականի բյուջեում նախատեսված ծրագրերը:

ՀԱՄԱՅՆՔԻ ՂԵԿԱՎԱՐ՝ ԱՍԼԱՆ ԱՎԵՏԻՍՅԱՆ